הקוסם 
האולם מפוצץ אף אחד לא נושם; עוד דקה עוד מעט הקהל מזמזם; הם יראו את האיש החלום יתגשם; האיש המכונה בפשטות - הקוסם; הוא עושה נפלאות הוא מטריף הוא סוחף; הוא שילוב של קוסם מהפנט ומכשף; ואת כל הקסמים הוא שומר לעצמו; אף אחד לא מבין מהו סוד עצמתו.; הוא בונה ת'מופע בהרבה מחשבה; הפתיחה היא צפויה ופשוטה ביותר; שפנים מהכובע פרחים ממקל; יונה ממריאה לקהל הצוהל.; יונה לבנה עם סרט אדום; כתוב על סרט יונת השלום; ובלי כל הכנה התמונה משתנה; אין זכר ואין שום סימן ליונה.; לא חשוב הקסם העיקר הסגנון; המגע הנותן לקהל ביטחון; שהאיש יודע מה הוא עושה; אין סיכוי שימעד אין סיכוי שישגה.; לפעמים הוא מזמין את אשתו לבמה; לתרגיל מסוכן ועוצר נשימה; הוא קושר את עיניו במטפחת שחורה; ומתחיל להשליך סכינים לעברה.; היא סומכת עליו הקהל מתרגש; היא תלך אחריו בסופה ובאש; זה סימן שהאיש הוא חזק ואמין; הנשים מבינות לנשים יש חושים.; הוא צועק לקהל - מה השעה - ומחייך; הוא יודע שאין אף שעון שהולך; הוא עצר את הזמן מעכשיו כל היום; הזמן ידשדש באותו המקום.; הוא מכופף ברזלים הוא קורא מחשבות; מגלה חפצים מעלים ראיות; הקהל מתמוגג לא יכול להיות; אבל מה לעשות העובדות מדברות.; כשהקסם נכשל הוא גוער בקהל; וצועק האוויר באולם הוא מורעל; איך אפשר להמשיך ולקיים הופעה; בלי אמון הדדי בלי שיתוף פעולה.; בקהל המבוהל לוחשים זה לזה; נקווה שהלילה הוא לא ינסה; את הטריק שנחשב לנועז מכולם; זה הקטע שבו הקהל נעלם.; הוא הופך אש למים ומים לאש; הוא הופך יש לאין ואין ליש; ואת כל הקסמים הוא שומר לעצמו; אף אחד לא מבין מהו סוד עוצמתו.; הוא הופך אש למים ומים לאש; הוא הופך יש לאין ואין ליש; הוא עושה נפלאות ומטריף הוא סוחף; הוא שילוב של קוסם מהפנט ומכשף.; לעצום ת'עיניים לספור עד שניים; והנה אנחנו בימי הביניים; לעצום ת'עיניים לספור עד שניים; והנה אנחנו יוצאים ממצרים; לעצום עיניים לספור עד שניים; ורוח אלוהים מרחפת על פני המים.; האולם מתרוקן הקהל מסוחרר; אין ספק הם יבואו לכאן גם מחר; איזה איש אין לו פחד ואין לו שום גבול; יש לו בטח עוד אלף קסמים בשרוול; 